Zmluva o dielo

uzavretá v zmysle §536-565 Obchodného zákonníka medzi

# I. Zmluvné strany

Objednávateľ: **Poľnohospodárske družstvo Hlohovec**

Sídlo: Nitrianska 109, 920 12 Hlohovec

IČO: 00207781

IČ DPH: SK2020394904

Zastúpený: Ing. Anton Cebo, predseda družstva

Bankové spojenie:

Zapísané v Obch. registri Okresného súdu v Trnave, oddiel Dr., vložka č.135/T

(ďalej len „Objednávateľ“)

a

Zhotoviteľ: ..........................................................

Sídlo: ..........................................................

IČO: ..........................................................

IČ DPH: ..........................................................

Zastúpený: ..........................................................

Bankové spojenie: ..........................................................

Zapísané v Obch. registri Okresného súdu ..........................................................

(ďalej len „Zhotoviteľ“)

II. Predmet zmluvy

1. Zhotoviteľ sa touto zmluvou zaväzuje dodať pre Objednávateľa technológie podľa Prílohy č.1 a 2, vrátane montáže, dopravy, prevádzkovej skúšky, zaškolenia obsluhujúceho personálu Objednávateľa a Vyhlásenia o zhode na všetky komponenty dodané Zhotoviteľom.
2. Rozsah diela je uvedený v Prílohe č.1 a 2, ktoré sú neoddeliteľnou súčasťou tejto zmluvy.
3. Predmetom tejto Zmluvy je
4. záväzok Zhotoviteľa zhotoviť dielo uvedené v bode II.1. tejto zmluvy
5. záväzok Objednávateľa prevziať ukončené dielo v dohodnutom termíne a rozsahu plnenia a zaplatiť zaň cenu dohodnutú podľa čl. IV. tejto zmluvy, ak dielo zodpovedá zmluvne dohodnutým špecifikáciám.

# III. Čas plnenia, dodanie diela

1. Keďže Objednávateľ má záujem financovať dielo aj z rozpočtov Európskej únie, sa zmluvné strany dohodli, že termín začatia dodávky diela určí Objednávateľ jednostrannou písomnou objednávkou adresovanou Zhotoviteľovi, a to dňom doručenia objednávky Zhotoviteľovi.
2. Zhotoviteľ dodá dielo Objednávateľovi v lehote do 6 mesiacov od doručenia jednostrannej písomnej objednávky Objednávateľa Zhotoviteľovi.
3. Zhotoviteľ sa zaväzuje vykonať prevádzkovú skúšku a zaškoliť obsluhujúci personál Objednávateľa v rozsahu 8 hodín, pričom tieto sú zahrnuté v cene dodávky.
4. Objednávateľ nie je povinný prevziať predmet zmluvy (ďalej len "dodávka"), ak nie je dodávka riadne ukončená, najmä ak v čase, kedy má dôjsť k odovzdaniu a prevzatiu dodávky, vykazuje dodávka vady alebo nedorobky.
5. Vadou sa rozumie aj odchýlka v kvalite, rozsahu alebo parametroch dodávky stanovených touto Zmluvou, všeobecne záväznými právnymi predpismi alebo technickými normami.
6. Nedorobkom sa rozumie aj nedokončená práca oproti technickej špecifikácii, najmä nedokončená inštalácia alebo nastavenia. Na účely uplatňovania nárokov zo záruky sa nedorobky považujú za vady dodaného diela.

# IV. Cena a platobné podmienky

1. Cena za dodávku diela bola Zmluvnými stranami dohodnutá spolu vo výške:

Cena bez DPH..........................EUR

DPH.........................................EUR

Cena s DPH..............................EUR

 Ceny jednotlivých položiek Predmetu zmluvy sú určené v Prílohe č. 2.

1. Objednávateľ zaplatí Zhotoviteľovi bezhotovostným prevodom na účet Zhotoviteľa uvedený v článku I. tejto Zmluvy, pričom cena je splatná nasledovne:
	* 1. 30% do 14 dní od doručenia objednávky v zmysle bodu III.1. z ceny objednaného diela
		2. 70% do 14 dní odo dňa prevzatia diela na základe preberacieho protokolu.

# V. ZÁRUKA A ZMLUVNÉ POKUTY

1. Zhotoviteľ poskytne záruku 24 mesiacov nasledujúcich po odovzdaní a prevzatí diela.
2. Predávajúci sa zaväzuje začať s odstraňovaním prípadných vád dodávky do 24 hodín od doručenia oznámenia vady Kupujúcim. Zhotoviteľ sa zároveň zaväzuje odstrániť vadu v čo najkratšom technicky možnom čase.
3. Zhotoviteľ zabezpečí servis a dodávku náhradných dielov po odovzdaní dodávky s tým, že po uplynutí záručnej doby budú tieto práce uhrádzané Objednávateľom.
4. Ak Zhotoviteľ neodovzdá dodávku riadne (bez vád) a včas, je Zhotoviteľ povinný zaplatiť Objednávateľovi zmluvnú pokutu vo výške 1% z celkovej ceny diela vrátane DPH, a tiež úrok z omeškania vo výške 0,01% z celkovej ceny diela vrátane DPH za každý začatý deň omeškania s odovzdaním dodávky riadne (bez vád) a včas.
5. Zhotoviteľ je povinný zmluvné pokuty zaplatiť v deň, kedy na ne vznikne nárok. Nárokom na zaplatenie zmluvnej pokuty nie je dotknutý nárok oprávnenej strany na náhradu škody spôsobenej porušením povinnosti zabezpečenej zmluvnou pokutou, a to ani škody presahujúcej výšku zmluvnej pokuty.
6. Objednávateľ je povinný sankciu podľa bodu V.4 riadne uplatniť a vymáhať, čo je na požiadanie povinný preukázať Poskytovateľovi finančnej pomoci.

VI. Všeobecné a záverečné ustanovenia

1. Zhotoviteľ berie na vedomie, že dodávka diela je predmetom žiadosti o nenávratný finančný príspevok z PRV SR 2014 - 2022. Zhotoviteľ sa preto zaväzuje v prípade následného uzavretia Zmluvy o poskytnutí nenávratného finančného príspevku medzi Objednávateľom ako konečným prijímateľom pomoci a poskytovateľom podpory (ďalej len "Zmluva o NFP") strpieť výkon kontroly/auditu súvisiaceho s predmetom kúpy kedykoľvek počas platnosti a účinnosti Zmluvy o poskytnutí NFP oprávnenými osobami na výkon tejto kontroly/auditu a poskytnúť im všetku potrebnú súčinnosť. Zmluvné strany sa dohodli, že Objednávateľ má právo odstúpiť od tejto zmluvy v prípade, kedy ešte nedošlo k plneniu z tejto zmluvy, a výsledky administratívnej finančnej kontroly, ktoré vykoná orgán poskytujúci nenávratný finančný príspevok, neumožnia použiť žiadaný nenávratný finančný príspevok na financovanie predmetu kúpy podľa tejto zmluvy. Oprávnenými osobami na výkon kontroly/auditu sú osoby, ktoré sú ako oprávnené osoby na túto činnosť uvedené v predpisoch upravujúcich žiadanie a poskytovanie nenávratného finančného príspevku a v Zmluve o NFP.
2. Zmluvné strany súhlasia, aby oprávnení zamestnanci Pôdohospodárskej platobnej agentúry, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby, v súlade s právnymi predpismi Slovenskej republiky a predpismi Európskej únie, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, skutočností súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí nenávratného finančného príspevku uzavretej s Pôdohospodárskou platobnou agentúrou. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.
3. Práva a povinnosti zmluvných strán touto zmluvou výslovne neupravené sa riadia príslušnými ustanoveniami Obch. zákonníka a ostatných právnych predpisov platných na území Slovenskej republiky.
4. Zmeny a doplnky obsahu tejto zmluvy možno uskutočniť len formou písomných dodatkov.
5. Počas doby platnosti a účinnosti Zmluvy nemôže dôjsť k žiadnej zmene (dodatkom alebo jednostranne) tých častí Zmluvy, ktoré boli predmetom hodnotenia v zmysle hodnotiacich kritérií v procese obstarávania predmetu Zmluvy.
6. Táto zmluva nadobúda platnosť a účinnosť dňom podpisu obomi zmluvnými stranami.
7. Keďže na financovanie predmetu kúpy podľa tejto Zmluvy žiada Objednávateľ nenávratný finančný príspevok z fondov Európskej únie (ďalej len „Žiadosť“), teda Objednávateľ má záujem realizovať kúpu podľa tejto Zmluvy zo zdrojov získaných Žiadosťou, vyhradzuje si Objednávateľ právo odstúpiť od tejto Zmluvy, ak Žiadosť nebude príslušným orgánom schválená, alebo nedôjde k podpisu zmluvy o poskytnutí finančného príspevku na základe podanej Žiadosti.
8. Zhotoviteľ berie na vedomie, že je povinný sa registrovať v registri partnerov verejného sektora podľa zákona č. 315/2016 Z.z. o registri partnerov verejného sektora, a to vzhľadom na to, že na základe tejto Zmluvy prijíma prostriedky zo štátneho rozpočtu, resp. dodáva tovary/služby/práce osobe, ktorá  prijíma finančné prostriedky zo štátneho rozpočtu (Objednávateľ, ktorý je tiež povinný sa registrovať v registri partnerov vereného sektora), keďže Objednávateľ financuje predmet zmluvy z fondov EU. Zhotoviteľ prehlasuje, že je v súvislosti s touto Zmluvou registrovaný v registri partnerov verejného sektora podľa zákona č. 315/2016 Z.z. o registri partnerov verejného sektora, a zaväzuje sa byť registrovaný v uvedenom registri aspoň po dobu trvania zmluvy. Trvanie zmluvy sa rozumie doba, počas ktorej partner verejného sektora prijíma finančné prostriedky alebo nadobúda majetok, práva k majetku alebo iné majetkové práva.
9. V prípade porušenia tejto povinnosti je Zhotoviteľ povinný zaplatiť Objednávateľovi zmluvnú pokutu vo výške celej ujmy, ktorú Objednávateľ bude musieť v súvislosti s porušením povinnosti registrácie Predávajúceho v uvedenom  registri, znášať (najmä sankcie, pokuty, povinnosť vrátiť príspevok, a pod.). Zmluvnou pokutou nie je dotknuté právo Objednávateľa domáhať sa voči Zhotoviteľovi  náhrady škody v celom rozsahu, a to aj škody presahujúcej výšku zmluvnej pokuty.
10. Každá zo zmluvných strán sa zaväzuje využívať získané osobné údaje v informačných systémoch druhej zmluvnej strany tak, aby nedošlo k porušeniu zákona 18/2018 Z.z. o ochrane osobných údajov v znení neskorších predpisov.
11. Zhotoviteľ svojím podpisom dáva súhlas k spracovaniu jeho osobných údajov v informačných systémoch objednávateľa v zmysle zákona č.18/2018 Z.z. o ochrane osobných údajov v znení neskorších predpisov, za účelom evidencie tejto Zmluvy.
12. Zmluvné strany sa zaväzujú, že prípadné spory budú riešiť dohodou, pokiaľ k dohode nepríde, na konanie bude príslušný súd v zmysle právneho poriadku SR.
13. Zmluvné strany vyhlasujú, že si túto zmluvu prečítali a že táto bola vyhotovená slobodne, vážne, určite a zrozumiteľne, na dôkaz čoho pripájajú svoje podpisy.
14. Zmluva je vyhotovená v 2 exemplároch, pričom každá zo zmluvných strán obdrží 1 vyhotovenie.
15. Neoddeliteľnou súčasťou tejto Zmluvy sú:

**Príloha č.1** – Technická špecifikácia predmetu zmluvy

**Príloha č.2** – Rozpočet cenovej ponuky

**Príloha č.3** –Podmienky využitia subdodávateľov

**Zhotoviteľ: Objednávateľ:**

V ...................., dňa ................... V Hlohovci, dňa ...................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Podpis zhotoviteľa Ing. Anton Cebo, predseda družstva